C+C Records

**C+C Records** var et norsk plateselskap. Selskapet stod blant annet bak utgivelser av musikk fra Bellman, Karen Jo Fields, Tungtvann, Warlocks, Päronsoda, Tord Gustavsen og Siri Gjære, Jaa9 & OnklP, Christer Knutsen & The Sacred Hearts, Sofian, Hovedøen Social Club, Asbjørn Ribe, Friko, Operasjon Dødsverk, Ole Staveteig og Darkside Of The Force.

C+C Records var eiet 50/50 av Christer Falck og Frode Lia.

## Historie
Christer Falck og Christer Hansen startet C+C Records i 1995. Selskapet ble til etter at Christer Falck hadde sett jazz- og tappinggitaristen Ole Staveteig spille på Aker Brygge, og ville kjøpe plata hans etter å ha hørt ham tolke Jimi Hendrix' «Little Wing». Staveteig hadde ingenting å selge, og trodde ikke det var marked for sånn musikk. De ble enige om å gi ut en plate sammen. Plata solgte 3000 på to uker, og Falck og Hansen bestemte seg raskt for å utvide reportoiret. Det ble opprettet en ny label Ironic Recordings. Planen var å putte rockeplater på den etiketten, mens resten skulle samles under C+C Records. Ironic Recordings skulle være en label med en rød tråd, mens C+C Records skulle fungere som et majorselskap i miniatyr.

Det ble raskt mange plater. Ole Staveteigs utgivelser solgte best, mens de fleste andre platene gikk i minus.
Den første kunstneriske og kommersielle suksessen kom i 1998, da Kongsvinger-elektronikaduoen Päronsoda solgte 10&nbsp;000 eks og vant Spellemannprisen samme år.

I 2000 valgte Christer Hansen å forlate selskapet for å starte metal-labelen Black Balloon. Frode Lia tok hans plass, og Frode Records ble opprettet. Målet med denne underlabelen var å samle alle singer/songwritere på en og samme label, for å lettere kunne promotere musikken i utlandet. Frode Lia produsentdebuterte på Karen Jo Fields sitt debutalbum *[[Embrace Me]]*. Denne platen ble delvis finansiert av Christer Falcks gevinst i TV3s *[[Robinsonekspedisjonen]]*. Albumet ble en stor suksess, og hennes neste album *[[Chase The Blue]]* solgte 20&nbsp;000 eks og inneholdt to singelsuksesser, «Chase The Blue» og «Let's Talk About Love».

I ettertid har C+C Records hatt stor suksess med rapartistene Tungtvann, Jaa9 & OnklP, Tommy Tee, Warlocks og Darkside Of The Force. I tillegg hadde C+C Records en hit med Lene Alexandra og hennes My Boobs Are OK. I 2008 hadde C+C Records stor suksess med cubajazz/norske folkevise-prosjektet Hovedøen Social Club, som gikk sin seiersgang på norske radiostasjoner. I 2009 ga Frode Records ut albumet *[[Mainly Mute]]* med Larvik-baserte Bellman og i 2010 debuterte Asbjørn Ribe på sjetteplass på VG-lista med albumet Ornand Vet Hvordan.

I 2009 startet Frode Lia fotballmagasinet *[[Josimar]]* og i 2010 startet Christer Falck bokforlaget Falck Forlag.

## Kontrovers
I 2006 fikk de mye omtale i media etter at Christer Falck avslørte sitt eget oppkjøp av Warlocks-singler. Falck mente det *C+C Records* var skyldig i bare var bagateller, og at store selskaper som EMI og Sony BMG ofte kjøpte opp egne utgivelser for å påvirke listeplasseringen. Dette ble avvist på det sterkeste av både EMIs markedssjef og Sony BMGs direktør Lena Midtveit.

## Diskografi
### Ironic Recordings
*Warlocks "The VOT Click – Singel" IRCD 001 (1995)
*Dødsverk "Sjelefred" IRCD 002 (1996)
*Traktor "Mad Boy Bubby" IRCD 003 (1997)
*Slow Hard End "Chain Reaction	EP" IRCD 004 (1997)
*Consolation "The Price You Pay For The Life You Live EP" IRCD 005 (1997)
*S.U.A.N. "Amusingly Simple" IRCD 006 (1997)
*Prosessor Balthazar "Riot 99" IRCD 007	(1997)
*Dødsverk "Fun For All The Family" IRCD 008 (1997)
*My Sensational Panda "Things To Do" IRCD 009 (1997)

### C+C Records
**Album**

**Singler**

**12", 10" og 7"**

	
**DVD**

### Frode Records
*Karen Jo Fields "Embrace Me" FRCD 001	(2000)
*Karen Jo Fields "Chase The Blue"  FRCD 002 (2003)
*Karen Jo Fields "Chase The Blue" – limited edition	FRCD 002X (2003)
*Christer Knutsen "Would You Please Welcome" FRCD 003 (2005)
*Odd "Not All Birds Fly With Ease" FRCD 004 (2005)
*Karen Jo Fields "In Your Pages" FRCD 005 (2005)
*Corazón "Dust To Shake" FRCD 006 (2006)
*Christer Knutsen "Grand Hotel" FRCD 008 (2006)	
*Bellman "Mainly Mute" FRCD 009 (2009)
*Bellman "Mainly Mute Remixed" FRCD 009R (2009)	
*Bellman "Live at Sliperiet" FRCD 009L (2009)	
*Asbjørn O.A. Ribe "Ornand Vet Hvordan" FRCD 010 (2009)

### DVD-er
*Tungtvann "5 år Og Like Langt"
*Bellman "Live At Sliperiet"

## Referanser


## Eksterne lenker
* C+C Records offisielle hjemmeside